Svojo kariero je začel v Japonski Formuli 2000, kjer je v sezoni 1975 osvojil naslov prvaka. V Formuli 1 je nastopil le na dveh domačih dirkah, Veliki nagradi Japonske v sezoni 1976, kjer je odstopil, in Veliki nagradi Japonske v sezoni 1977, kjer je zasedel enajsto mesto. V sezoni 1977 je osvojil svoj drugi naslov v Japonski Formuli 2000, v naslednji sezoni 1978 pa še naslov v Japonski Formuli 2. Kariero je nadaljeval še vedno večinoma na Japonskem in v Japonski Formuli 3000 osvojil naslove še v sezonah 1987, 1990 in 1993. Med letoma 1987 in 1998 je šestkrat sodeloval na dirki 24 ur Le Mansa, najboljši rezultat je dosegel leta 1998, ko je skupaj z rojakoma Agurijem Suzukijem in Masahikom Kageyamo osvojil tretje mesto. Po letu 1998 se je upokojil kot dirkač.